钦定古今图书集成/明伦汇编/官常典/第133卷 > 吴
## 钦定古今图书集成/明伦汇编/官常典/第133卷 > 吴

### 大帝黄龙元年以即帝位将吏皆进爵加赏

按：《三国志吴主权传》：“黄龙元年夏四月丙申，即皇帝
位，将吏皆进爵加赏。”

### 会稽王建兴元年以即尊号诸文武在位皆进爵班赏

按，《三国志吴嗣主亮传》：“太元二年四月，权薨，太子即尊号，改元闰月，诸文武在位，皆进爵班赏。”

建兴二年以破魏大行封赏。

按《三国志吴嗣主亮传》：建兴元年：“冬十月，太傅诸葛
恪率军遏巢湖，城东兴，使将军全端守西城，都尉留
略守东城。十二月朔丙申，魏将军诸葛诞、胡遵等步
骑七万围东兴，将军王昶攻南郡，毋丘俭向武昌。甲
寅，恪以大兵赴敌。戊午，兵及东兴交战，大破魏军，杀
将军韩综、桓嘉等。二年春正月庚午，王昶等皆退。二”
月，军还自东兴，大行封赏。

### 景帝永安元年诏加辅导定策有功者爵位寻以图孙𬘭功封张布弟惇为侯

按《三国志吴嗣主休传》：“永安元年十月诏曰：‘夫褒德
赏功，古今通义。其以大将军𬘭为丞相、荆州牧，增食
五县。武卫将军恩为御史大夫、卫将军、中军督，封县
侯。威远将军授为右将军、县侯。偏将军干杂号将军、
亭侯。长水校尉张布辅导勤劳，以布为辅义将军，封
永康侯。董朝亲迎，封为乡侯。十一月甲午，风四转五’”
复，蒙雾连日。𬘭一门五侯，皆典禁兵，权倾人主，有所
陈述，敬而不违，于是益恣休，恐其有变，数加赏赐。丙
申，诏曰：“大将军忠款内发，首建大计，以安社稷。卿士
内外，咸赞其议，并有勋劳。昔霍光定计，百僚同心，无
复是过。亟案前日与议定策，告庙人名。依故事应加
爵位者，促施行之。”戊戍，诏曰：“大将军掌中外诸军事，
事统烦多，其加卫将军、御史大夫，恩侍中，与大将军
分省诸事。”顷之，休闻𬘭逆谋，阴与张布图计。十二月，
戊辰腊，百僚朝贺，公卿升殿。诏武士缚𬘭，即日伏诛。
己巳，诏以左将军张布讨奸臣，加布为中军督，封布
弟惇为都亭侯，给兵三百人。